hotchpotch/miracl-hf-unified huggingface dataset:
కార్బన్ పేపర్
కార్బన్ పేపర్ (Carbon paper) ఇదివరలొ కార్బొనిక్ పేపర్ అని పిలిచేవారు. కార్బన్ పేపర్ ఒక వైపు తేలికపాటు అయిన సిర మైనం ద్వారా పూయబడి ఉంటుంది. కార్బన్ పేపరును ఒకే సమయంలో ద్వంద్వ ప్రతులు తయారుచేయడానికి ఉపయెగపడుతుంది.
ద్వంద్వ ప్రతులు వ్రాయాడానికి కార్బన్ పేపరును మూలమైన పేపరుకు ఖాళీ పేపరు మధ్యలో కార్బన్ పేపరు పెట్టి పై మూలమైన కాగితం పై వ్రాస్తే ఒకే సమయంలో మూలం మీద, క్రింది ఖాళీ కాగితం పై ప్రతులు తయారు అయిపోతాయి. ఈ కార్బన్ పేపరును ద్వంద ప్రతులే కాకుండా ఎక్కువ ప్రతులు తయారు చేయడానికి ఉపయెగపడుతుంది.కొన్ని సందర్భాలలో మూడు లేక నాలుగు ప్రతులు ఒకేసారి తయారు చేస్తారు, అయితే మొదటి ప్రతికి వచ్చిన అక్షర నాణ్యత రెండవ ప్రతికి రాదు.
సైక్లోస్టైల్ చేయడానికి అవసరమైన స్టెన్సిల్ పేపరులో ఈ కార్బన్ పేపరును ఉపయెగిస్తారు.
ఫోటో కాపీ యంత్రాలు వచ్చాక కార్బన్ పేపరు ఉపయౌగం తగ్గుతోంది. అంతే కాకుండా న్.సి.ఆర్. పేపరు వచ్చాక కార్బ్న్ పేపరు సహాయం లేకుండానే ఉష్ణోగ్రత మీద అధారపడి క్రింది పేపరు మీద అచ్చుపడేటట్లు సాంకేతికంగా అభివృద్ధి చెందుతున్నాం. కంప్యూటర్ ఉపయోగంతో ఎక్కువ ప్రతులు చేసేందుకు కార్బన్ పేపర్ మీద ఆధారపడవలసిన అవసరం తగ్గిపోతున్నది.
ఫోటో కాపీ
ఫోటో కాపీ ని మనము జీరాక్స్ కాపీ యంత్రం అని వాడుక భాషలో అంటారు. కాని దీనిని ఫోటో కాపీ అని పిలవాలి ఎందుకంటే జీరాక్స్ ఫోటో కాపీ యంత్రాన్ని తయారు చేసే సంస్థ. పురాతన ఫోటో కాపీ యంత్రాలు ఒక గది నిండా పట్టి ఉండేవి, కాని ఇప్పుడు ఒక చిన్న పెట్ట సైజులో వస్తున్నాయి.
ఫోటో కాపీలో కెమేరా ఉంటుంది. కెమేరా ప్రింటర్కు సంధానం చేయబడి ఉంటుంది. ప్రింటర్ మనకు కావలసినన్ని ప్రతులు ఇస్తుంది.
పొగ చుట్ట
పొగ చుట్ట లేదా చుట్ట (Cigar) ఒక గట్టిగా చుట్టబడిన ఎండు పొగాకు కట్ట. పొగత్రాగేవారు ఒకవైపు చుట్టకు నిప్పు అంటించి రెండవ వైపును నోట్లో పెట్టుకొని పొగను నోటిలోకి పీల్చుకుంటారు.
చుట్టకు ఆంగ్ల పదమైన సిగార్, స్పానిష్ పదమైన సిగారో నుండి వచ్చింది. స్పానిష్ పదానికి మూలం మయన్ భాషలో పొగాకు యొక్క పదం "సియర్"
చుట్టలలో ఉపయోగించే పొగాకును గణనీయంగా బ్రెజిల్, కామెరూన్, క్యూబా, డొమినికన్ రిపబ్లిక్, హోండూరస్, ఇండోనేషియా, మెక్సికో, నికరాగ్వా మరియు అమెరికా దేశాలలో పండిస్తారు. క్యూబా చుట్టలు ప్రపంచప్రసిద్ధమైనవి.
పొగ చుట్ట యొక్క మహిమ ఆంధ్రులకు తెలియనిది కాదు. పొగ చుట్ట, బీడీ, సిగరెట్టు ఇవన్నీ ఒక కోవకే చెందినవి. మంచి పొగాకును చుట్టి షుమారుగా 5 నుంచి 6 అంగుళాల పొడుగుతో పొగ చుట్టను చేస్తారు. గుంటూరు పొగాకు చుట్టకు శ్రేష్టమైనది.
గురజాడ అప్పారావు రచించిన కన్యాశుల్కంలోని గిరీశం పద్యాన్ని వినని తెలుగు వారుండరనుకుంటాను.పొగ తాగడం వలన కాన్సర్ వస్తుందని వైద్యులు నిర్ధారించారు. ధూమపానం ఆపటానికి ప్రపంచ ఆరోగ్య సంస్థ  మే 31 ను వరల్డ్ నో టుబాకో డే గా ప్రకటించింది. 2010 నాటికి మనదేశంలో ధూమపానం వల్ల మరణించేవారి సంఖ్య ఒక ఏడాదికి అక్షరాలా 10 లక్షలకు చేరుకుంటుందని న్యూ ఇంగ్లాండ్ జర్నల్ ఆఫ్ మెడిసిన్ హెచ్చరించింది. సిగరెట్ తాగుతున్న పొగరాయుళ్ల ఆయుష్షు సుమారుగా పదేళ్లు తగ్గుతుందని వైద్యులు వెల్లడించారు. 39-69 ఏళ్ల నడుమ మరణిస్తున్న ధూమపాన ప్రియుల్లో 38 శాతం టి.బి, 32 శాతం క్యాన్సర్, 20 శాతం మందికి రక్తనాళాల సమస్యలు కారణమని పరిశోధనలో తేలింది. మనదేశంలో ఒక కోటీ 20 లక్షల మంది పొగరాయుళ్లు ఉన్నారు.
'పొగ తాగుట హానికరం' అని ప్రతి పాకెట్ మీద చట్టబద్దమైన హెచ్చరిక ముద్రించడం తప్పనిసరి. బహిరంగ ప్రదేశాల్లో ధూమపానం చేయరాదని, ప్రజల ఆరోగ్యానికి చేటు చేస్తున్న గుట్కాలు, పాన్‌ మసాలాలను నిషేధించాలని ఎన్ని చట్టాలు చేసినా అవి అమలుకు నోచుకోవట్లేదు. బహిరంగ ప్రదేశాల్లో ధూమపానం చేస్తే 200 రూపాయల జరిమానా లేదంటే జైలుశిక్ష తప్పదని కేంద్ర ప్రభుత్వం చేసిన హెచ్చరికలు పొగరాయుళ్ల చెవికెక్కడం లేదు. అధికారులుగానీ, పోలీసులుగానీ పట్టించుకోవట్లేదు. అందుకే జరిమానాను వెయ్యి రూపాయలకు పెంచి, రూల్స్ కఠినంగా అమలు చేయాలని కేంద్ర ఆరోగ్య మంత్రిత్వ శాఖ భావిస్తోంది. ఒకవేళ ఏదైనా సంస్థలో నిబంధనలను అతిక్రమిస్తే సదరు సంస్థ యజమాని 5 వేల రూపాయలు జరిమానా చెల్లించాల్సి ఉంటుంది. రైళ్లు, రైల్వే స్టేషన్లలో పొగ తాగిన వారిపై చర్య తీసుకునే అధికారాన్ని టీటీఈ, ఆర్‌పీఎఫ్‌ అసిస్టెంట్‌ ఎస్‌ఐలకు కల్పిస్తూ కేంద్ర ఆరోగ్య, కుటుంబ సంక్షేమశాఖ నోటిఫికేషన్‌ జారీ చేసింది. (ఈనాడు7.11.2009)
మనదేశంలో ఇప్పటిదాకా పొగాకు రహిత నగరంగా చండీఘర్‌ను చెప్పుకోవచ్చు. అక్కడ బహిరంగ ప్రదే శాల్లో పొగత్రాగటాన్ని గత ఏడాది నుంచి నిషేధించారు. నిషేధాజ్ఞలను వారు విజయవంతంగా అమలు చేస్తున్నారు. ప్రభుత్వ కార్యాలయాలు, పాఠశాలలు, పార్కులు, ఆసుపత్రులు... బస్టాండ్లు, రైల్వేస్టేషన్లవంటి రవాణా ప్రదేశాలు... ప్రైవేట్ వర్క్‌ప్లేస్‌లే కాదు...బార్లు, రెస్టారెంట్లలో సైతం పొగత్రాగితే భారీ జరిమానా ఖాయం.
బీడీ
బీడీ ఒక రకమైన దక్షిణ ఆసియా సిగరెట్టు. పొగాకు చుట్టూ బీడీ ఆకుల్ని (Diospyros melonoxylon) చుట్టి ఒక చివర దారంతో కట్టి ఈ బీడీలు తయారుచేస్తారు. బీడీలలో పొగాకు 10-20 శాతం వరకు ఉంటుంది. అయితే సిగరెట్టుతో పోలిస్తే బీడీల వలన నికోటిన్, కార్బన్ మోనాక్సైడ్ మరియు తారు ఎక్కువగా శరీరంలోకి చేరుస్తుంది.. పొగాకు లాగా బీడీలు ఉపయోగించడం వలన కూడా వివిధ రకాల వ్యాధులు మరియు కాన్సర్ వచ్చే అవకాశం ఉంది.
బీడీ చుట్టడం భారతదేశంలో ఒక కుటీర పరిశ్రమ (cottage industry). సాధారణంగా గ్రామీణ స్త్రీలు వారివారి ఇండ్లలో వీటిని తయారుచేస్తారు. బీడీలలో చాలా రకాలున్నాయి. తయారైన రాష్ట్రాన్ని బట్టి, రుచిని బట్టి వాడకం ఆధారపడి ఉంటుంది. రుచులలో వెనీల, స్ట్రాబెర్రి, చక్ లేట్ మరియు మామిడి ముఖ్యమైనవి. సామాన్యంగా గుజరాత్, మైసూర్ రకాలు ఎక్కువమంది ఇష్టపడతారు.
సిగరెట్టుతో పోలిస్తే చాలా తక్కువ ఖర్చు మూలంగా బీడీ తాగే అలవాటు ఎక్కువగా పేదలలో కనిపిస్తుంది. భారతదేశంలోనే కాకుండా పాకిస్తాన్, శ్రీలంక, కంబోడియా మరియు బంగ్లాదేశ్ దేశాలలో బీడీలు ఎక్కువగా ఉపయోగిస్తారు. ఒక్క భారతదేశంలోనే సుమారు 850 బిలియన్ బీడీలు తాగుతున్నారని అంచనా.
బీడీ ఆకుల సేకరణ ఆడవీ ప్రాంతాలలో నివసించే షెడ్యూల్ కులాలు మరియు తెగల ప్రజల ఉపాధి కోసం ఆంధ్ర ప్రదేశ్ ప్రభుత్వం ప్రవేశపెట్టింది.
అభివృద్ధి చెందిన దేశాలలో కూడా 31 నుండి 58 శాతం పాఠశాల విద్యార్థులు బీడీలను రుచిచూసినట్లు అమెరికాలోని సాన్ ఫ్రాన్సిస్కో నగరంలోని సర్వేలో తెలిసింది.
బీడీ ఆకు చెట్టు
చలమచర్ల వేంకట శేషాచార్యులు
చలమచర్ల వేంకట శేషాచార్యులు, (Chalamacharla Venkata Seshacharyulu) సంస్కృత భాషా పండితుడు, వ్యాకరణవేత్త, ఆంధ్ర ప్రదేశ్ ప్రభుత్వ ఉత్తమ ఉపాధ్యాయ పురస్కార గ్రహీత. ఎస్.వి.వి.వి.ఎస్.కళాశాల (తిరుమల తిరుపతి దేవస్థానములు) లో సంస్కృత అధ్యాపకునిగా పనిచేసి, పదవీ విరమణ చేశాడు.
శేషాచార్యులు, 1956-1961 మధ్య కాలంలో, మచిలీపట్నంలోని శ్రీ నృసింహ సంస్కృత కళాశాల (చిట్టిగూడూరు) లో మహామహోపాధ్యాయ ఎస్.టి.జి.వరదాచార్య, టి.నరసింహాచార్యుల శిష్యరికంలో కావ్యశాస్త్రాదులు అభ్యసించాడు. 1961లో ఆంధ్ర విశ్వవిద్యాలయం నుండి విద్యాప్రవీణ డిగ్రీలో ప్రథమునిగా ఉత్తీర్ణుడై, తాతా సుబ్బరాయశాస్త్రి స్మారక పురస్కారాన్ని, కామేశ్వరీ విశ్వనాథ్ బంగారు పతకాన్ని గ్రహించాడు. 1969లో తిరుపతి సంస్కృత విద్యాపీఠం నుండి శిక్షా శాస్త్రి డిప్లొమా మొదటి శ్రేణిలో ఉత్తీర్ణుడయ్యాడు.
పిన్నీసు
ఏవైనా రెండు బట్టలను కలిపి పట్టుకోవడానికి పిన్నీసు (Safety pin) ని ఉపయోగిస్తారు. మామూలు సూదిని వాడితే మనకు గుచ్చుకొనే అవకాశం ఉంటుంది. పిన్నీసుతో అలా జరుగదు. నిత్యజీవితంలో ఉదాహరణలు: ఆడవారు చీర పైటకు జాకెట్టు కలిపి పట్టుకొవడానికి, చొక్కా బొత్తాములు ఊడిపోయినప్పుడు ఆపద్దర్మంగా.
పిన్నీసు పుట్టుక క్రీ. పూ. 14 వ శతాబ్ధానికి చెందిన మైసేనియన్ గ్రీకు నాగరికతలో జరిగింది. పిన్నీసులను గ్రీకులు ఫిబులే (ఏక వచనం "ఫిబుల") అని పిలిచేవారు. క్రీ. పూ. 13, 14 శతాబ్ధాలకు చెందిన ఫిబులె దాదాపు ప్రస్తుతమున్న పిన్నీసు వలే ఉండేది. బ్లింకెన్ బర్గ్ యొక్క "Fibules grecques et orientales" అనే 1926 పుస్తకములో ఫిబులే పుట్టుక గురించి వివరంగా వ్రాయబడింది.
జులై 1849లో వాల్టర్ హంట్ పిన్నీసుని తిరిగి ఆవిష్కరించాడు. దీని హక్కులను 400 డాలర్లకు అమ్మారు.
గుండుసూదిని ఇంగ్లీషులో pin అనిన్నీ, పిన్నీసుని safety pin అనిన్నీ అంటారు. ఈ గుండుసూది, పిన్నీసు అన్న తెలుగు మాటలు ఎలా పుట్టేయో తెలియదు కాని, గుండుసూదిని విశాఖపట్నం జిల్లాలో 'అల్పీ' అంటారు. పిన్నుకి 'ఈసు' తోక తగిలించి పిన్నీసుని చేసిన విధంగా తెలుగులో ఇంకా ఏమైనా ఈసుతో అంతం అయే మాటలు ఉంటే వాటి ఉనికిని పాఠకులు తెలియజేయ గలరు.
డిక్ హిబ్‌డిజ్ ప్రకారం 1970 దశకము మధ్యలో బ్రిటన్‌లో ఫంక్ ఉపసంస్కృతిలో యుద్ధానంతర శ్రామికవర్గ యువత యొక్క వేషములో కరుకుదనాన్ని సూచించటాని కోసం పిన్నీసును విరివిగా ఉపయోగించారు.
నాగులవంచ వసంతరావు
నాగులవంచ వసంతరావు ఒక కవి, రచయిత. అతని బ్లాగులో అతను తనను గురించి వ్రాసుకొన్న పరిచయ విషయాలు ఇవి -
సచివాలయంలో ప్రభుత్వ ప్రత్యేక ప్రధాన కార్యదర్శి వద్ద వ్యక్తిగత సహాయకుడు. 2004 ఫిబ్రవరి మాసంలో "సద్భావనా స్రవంతి" ఆధ్యాత్మిక వ్యాస సంపుటిని రచించి ప్రచురించాడు. 60 ఆధ్యాత్మిక వ్యాసాలుగల ఈ పుస్తకం పలువురు ఆధ్యాత్మిక వేత్తల, సాహితీ ప్రముఖుల, రచయితల ప్రశంసలను అందుకొన్నది. ఈనాడు, ఆంధ్రభూమి, ఆంధ్రప్రభ దిన పత్రికలో 12 ఆధ్యాత్మిక వ్యాసాలు ప్రచురింపబడ్డాయి.
"చేతన" సచివాలయ సాంస్కృతిక సంస్థ నిర్వహించిన ఉగాది కవి సమ్మేళనంలో వరుసగా 2006 మరియు 2007 సంవత్సరాలలో "పరానుకరణ" "జీవితం" అనే కవితలకు జ్ఞాపికలు మరియు శాలువాతో సత్కారం జరిగింది. "సుగంధ సాహిత్య సౌరభాలు" సంస్థ ఆధ్వర్యంలో 2007 మార్చి 19వ తేదీన నిర్వహింపబడిన ఉగాది కవి సమ్మేళనంలో "జీవితం" కవితకు సన్మానం, జ్ఞాపిక లభించాయి. 2007 సంవత్సరంలో రచించిన "చైతన్య స్రవంతి" (కవితా సంకలనం) మరియు "నిత్య సత్యాలు" (పద్య శతకం) పలువురి ఆధ్యాత్మిక వేత్తల, మేధావుల, సాహితీ ప్రముఖుల, రచయితల ప్రశంసలను అందుకొన్నది.నవ యువకులార లేవండీ!
నవ యువకులార లేవండీ నడుంకట్టి నడవండీ
భరతమాత భవిష్యత్తు మీ చేతిలొ గలదండీ
దేశ ప్రగతికోసం రథచక్రాలై తిరగండీ
మాతృదేశ పురోగతికి సమిధలుగ మారండీ
కుళ్ళు రాజకీయాలు మనకసలే వద్దండీ
కపట నాటకాలు మీరు మానుకుంటె ముద్దండీ
భరతదేశ భవిష్యత్తూ యువత మీద గలదన్న
స్వామి వివేకానంద మాట సత్యంబని నమ్మండీ
తళుకు బెళుకు ఆకర్షణ మత్తులోబడి పోకండీ
తాత్కాలిక ఆనందం అభివృద్దికి చేటండీ
దురలవాట్లన్నింటికి దూరంగా ఉండండీ
బలహీనతలకు లోనైతే భవిష్యత్తు లేదండీ
వృత్తితో సంతృప్తి పడక ప్రవృత్తిని గాంచండీ
ఇష్టమైన ప్రవృత్తిలొ అభీష్థం నెరవేర్చండీ
కష్టించి పనిచేసి కర్మయోగివి గమ్మురా
కృషియందే అదృష్టం గలదని నువు నమ్మరా
ఉరకలెత్తు ఉత్సాహం ఉప్పొంగనీయరా
ఆకసంబె నీ హద్దని నిరూపించి చూపరా
ఉదయించే సూర్యున్ని ఎవ్వరాప గలరురా
యువతలోని ఉత్సాహం ఊరకుండిపోదురా
అంతులేని ఆర్ద్రతను గుండె నిండ నింపరా
స్పందన కరువైన బ్రతుకు మోడు వృక్షమేనురా
సామాజిక స్పృహను బొంది చక్కగ నువు నడవరా
సర్వ జనుల క్షేమంబును సతతం కాంక్షించరా
అద్భుతాలు సృస్థించి చరిత్రలో నిలవరా
ఆకసాన దృవతారగ సతతం నువు వెలగరా
సాంబుడు
సాంబుడు శ్రీకృష్ణునికి జాంబవతి వలన కలిగిన మొదటి పుత్రుడు.
సాంబుని గురించి మహాభాగవతంలో రెండు ముఖ్య కథలు ఉన్నాయి. ఒకటి దుర్యోధనుడు సాంబుని బంధించడం, బలరాముడు వచ్చి దుర్యోధనునితో మాట్లాడడం, దుర్యోధనుడు దానికి అంగీకరించకపోవడం. అప్పుడు బలరాముడు హస్తినాపురం పొలిమేరలకు వెళ్ళి తన హలం కర్రు నగరం మధ్య వరకు నిలిపి నగరాన్ని పెకిలించడానికి ప్రయత్నిస్తే, భూకంపం వచ్చింది. కురువృద్ధులతో దుర్యోధనుడు వచ్చి బలరాముని వేడుకొనగా, బలరాముడు శాంతించి నాగలిని ప్రక్కకు తీసేస్తాడు. ఆ తరువాత దుర్యోధనుడు తన కూతురు లక్ష్మణను సాంబునికిచ్చి వివాహం జరిపిస్తాడు. 
ఇంకోసారి దుర్వాసుడు బృందావనానికి వస్తాడు. యాదవులు పరిహాసానికి సాంబునికి ఆడ వేషం వేసి, దుర్వాసుని వద్దకు వెళ్ళారు. సాంబుడుకి అమ్మాయి పుడుతుందా, అబ్బాయి పుడతాడా అని దుర్వాసుని అడిగారు. కోపించిన ఆ మహర్షి సాంబుడి ఉదరంలో ముసలం పుట్టుతుంది, సమస్త యాదవ వంశాన్ని నాశనం చేస్తుందని చెప్పి అక్కడనుండి నిష్క్రమిస్తారు. ఇది యాదవవంశం అంతరించడానికి కారణం అయ్యింది.
భారత జాతీయ చలనచిత్ర పురస్కారాలు - ఉత్తమ సంగీత దర్శకుడు
జాతీయ ఉత్తమ సంగీత దర్శకత్వ పురస్కారం (రజత కమలం) పొందినవారి వివరాలు:
బేడి ఆంజనేయస్వామి దేవాలయము
బేడి ఆంజనేయస్వామి వారి దేవాలయం శ్రీవారి సన్నిధికి తూర్పు మాడా వీధిలో మహాద్వారానికి అఖిలాండానికి ఎదురుగా ఉంటుంది. బేడి ఆంజనేయస్వామి రెండు చేతులు అంజలి ఘటించి శ్రీ వేంకటేశ్వరస్వామి వారికి నమస్కరిస్తూ నిలబడి ఉంటాడు. చిన్నతనంలో తిరుమల వదిలి పారిపోతుంటే అంజలీ దేవి (ఆంజనేయుని తల్లి) చేతులకు బేడీలు తగిలించిందట అందుకనే ఈయనను బేడీ ఆంజనేయస్వామి అంటారు. ఈయన విగ్రహం చేతులకు బేడీలు తగిలించి వుంటుంది.
ప్రతి ఆదివారం ఆంజనేయస్వామి వారికి అభిషేకం జరుగు తుంది. హనుమజ్జయంతి రోజు విశేషంగా పూజలు జరుగుతాయి.
శ్రీనివాస మంగాపురం
శ్రీనివాస మంగాపురం తిరుపతికి 12 కి.మీ. దూరంలో ఉంది. ఇక్కడ శ్రీ కళ్యాణ వేంకటేశ్వరస్వామి వేంచేసి ఉన్నారు. ఇతిహాసాల, పురాణాల ప్రకారం స్వామి నారాయణవనంలో కళ్యాణం చేసుకొని, తిరుమల కొండ మీద వెలసే ముందు పద్మావతి అమ్మవారితో ఇక్కడ కాలం గడిపారు.
శ్రీనివాస మంగాపురం తిరుపతి, మదనపల్లి రోడ్డులో తిరుపతికి దగ్గరలో ఉంది. గతంలో ఈ ఆలయం పురావస్తు శాఖ వారి ఆదీనంలో వుండి నిత్య పూజా కార్యక్రమాలకు దూరంగా వుండేది. పురావస్థు శాఖ వారి బోర్డు ఈ నాటికి ఆలయ ప్రాంగణంలో చూడ వచ్చు. ఆ తర్వాత సకల పూజా కార్యక్రమాలు జరుగు తున్నవి. ఇక్కడి శ్రీ వేంకటేశ్వరుని ఆలయం చాల పెద్దది. విశాల మైనది. ఇక్కడి శ్రీ వారి ప్రధాన మూర్తి తిరుమలలో వున్న దాని కంటే పెద్దది. తిరుమలో జరిగే అన్ని పూజాదికాలు ఇక్కడ కూడా జరుగుతాయి. ఇక్కడ భక్తుల తాకిడి అంతగా లేనందున ప్రశాంతంగా దర్శనం చేసు కోవచ్చు.
గతంలో మంగాపురంలో రైల్వే స్టేషను కూడా వుండేది. భక్తులు ఇక్కడ దిగి ముందు స్వామివారిని దర్శించుకొని తిరుమలకు వెళ్లేవారు. శ్రీ వారి మెట్టు ఇక్కడికి దగ్గరే. అక్కడి నుండే తిరుమల కొండ పైకి మెట్లదారి ఉంది. ఇది చాల దగ్గిర దారి. తిరుపతి అలిపిరి నుండే వుండే మెట్ల దారి కంటే ఇది చాల దగ్గర. సుమారు ఒక గంట లోపలే తిరుమల కొండ పైకి చేరవచ్చు. చాల మంది ఇక్కడి నుండి తిరుమల కొండపైకి ఎక్కి స్వామి వారిని దర్శించుకొని ఆతర్వాత తిరుపతి వైపు మెట్ల దారి గుండ కిందికి దిగేవారు. కాని అలిపిరి వద్ద నున్న మెట్లదారి గుండా పైకి ఎక్కి నూరు మెట్ల దారి గుండా దిగే వారు ఎవరు ఉండరు. తిరుపతి చూడ నవసరం లేదనుకొనే వారు మాత్రం గతంలో ఈ దారినే ఎక్కువగా వాడే వారు. అప్పట్లో శ్రీనివాస మంగాపురం శ్రీనివాసుని దర్శించుకునే భక్తులు చాల తక్కువ. ఇక్కడ భక్తుల రద్దీ తిరుమలతో పోలిస్తే చాల తక్కువ గాన తనివి తీర శ్రీనివాసుని దర్శించు కోవచ్చు. ప్రస్తుతం ఇక్కడికి వచ్చే భక్తుల సంఖ్య బాగా పెరిగింది.
తిరుమలకు మెట్ల దారి ద్వారా నడచి వెళ్ళే భక్తుల సౌకర్యార్థం తిరుపతి అలిపిరి వద్ద నుండి శ్రీవారి మెట్టు వద్ద నున్న మెట్ల దారి వరకు ఉచిత బస్సు సౌకర్యం ఉంది. ఉచితముగా భక్తుల సామానులను కొండపైకి తీసుకెళ్ళే సౌకర్యము కూడా ఉంది. నడచి వెళ్ళేభక్తులకు ఇచ్చే ప్రత్యేక టోకన్లు అలిపిరి వద్ద ఇచ్చినట్లే ఇక్కడ కూడా ఇస్తున్నారు. ఈ మెట్ల దారు (నూరు మెట్లదారి) అతి దగ్గర దారి. ఈ మద్య కాలంలో భక్తులు ఈ మెట్ల దారిని మరచి పోయినారు. తి.తి.దే. వారు కల్పించిన సౌకర్యాల వలన ఇప్పుడిప్పుడే భక్తుల సంఖ్య బాగా పెరుగు తున్నది. ఇది అతి దగ్గరి దారి అయినందున గత కాలంలో ఈ మెట్ల దారి ద్వారా పరిసర పల్లె ప్రజలు పాలు, పెరుగు, పండ్లు, కూరగాయలు మొదలగు వాటిని ఈ మెట్ల దారి ద్వారనే తిరుమల కొండకు చేరవేసే వారు.
లచ్చన్నపాలెం
లచ్చన్నపాలెం, విశాఖపట్నం జిల్లా, మాకవరపాలెం మండలానికి చెందిన గ్రామము.. ఈ ఊరి ప్రజలు వ్యవసాయము అధారముగా జీవిస్తారు. వూరికి తూర్పున సర్పనది ఉంది. ఇది ఉత్తర నుండి దక్షిణం వైపుకు ప్రవహిస్తుంది.
షాహ్ నామా
షానామా లేదా షాహ్ నామా (Persian: شاهنامه ) "రాజ గ్రంథం", పర్షియన్ కవి ఫిరదౌసి 1000వ సంవత్సరపు ప్రాంతంలో రచించిన మహోన్నతమైన కావ్యము, పార్శీ ప్రపంచపు జాతీయ ఇతిహాసము. షానామా ప్రపంచ సృష్టి నుండి 7వ శతాబ్దములో ఇరాన్ పై ముస్లింల విజయం వరకు ఇరాన్ యొక్క పౌరాణిక మరియు చారిత్రక గతాన్ని ఇతిహాస కావ్యరూపంలో చెబుతుంది.
చినమల్లవరం
చినమల్లవరం ప్రకాశం జిల్లా జే.పంగులూరు మండలం లోని గ్రామము..పిన్ కోడ్: 523 167., ఎస్.టి.డి.కోడ్ = 08594.
జనకవరం 4 కి.మీ, గంగవరం 6 కి.మీ, పావులూరు 6 కి.మీ, కొండ మంజులూరు 6 కి.మీ, చండలూరు 6 కి.మీ.
తూర్పున ఇంకొల్లు మండలం, పశ్చిమాన కొరిసపాడు మండలం, ఉత్తరాన మార్టూరు మండలం, పశ్చిమాన అద్దంకి మండలం.
గ్రామములో ఈ బ్యాంక్ శాఖను, 2017,ఆగష్టు-26వతేదీ శనివారంనాడు ప్రారంభించినారు. [6]
2013, జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి.కె.గోవిందమ్మ సర్పంచిగా ఎన్నికైనారు. [5]
ఈ ఆలయ ఎనిమిదవ వార్షికోత్సవం, వైశాఖపౌర్ణమి సందర్భంగా, 2015, మే నెల-3,4,5 తేదీలలో నిర్వహించెదరు. [3]
ఈ ఆలయానికి 12.89 ఎకరాల మాన్యం భూమి ఉంది. ఆదాయం = రు. 1,46,000-00. ఈ ఆలయం కుడివైపుకు ఒరిగిపోయింది. గర్భగుడిలోనికి వర్షపునీరు వచ్చుచున్నది. ఆందువలన దేవాదాయశాఖ పునర్నిర్మాణానికి, 43 లక్షల రూపాయలతో అంచనా తయారుచేసింది. దీనిలో గ్రామస్తుల వ్యయం 13 లక్షలు జమచేయగానే పునర్నిర్మాణం ప్రారంభించెదరు. [2]&[4]
ఈ ఆలయ పునర్నిర్మాణానికి గ్రామస్థుల తమవంతు భాగస్వామ్యంగా 14.4 లక్షల రూపాయలు ప్రభుత్వానికి చెల్లించారు. దీనితో దేవాదాయశాఖ సి.జి.ఎఫ్.నిధుల నుండి 28.8 లక్షల రూపాయలను విడుదల చేసింది. మొత్తం 43.2 లక్షల రూపాయలతో ఆలయ పునర్నిర్మాణం చేపట్టేందుకు అధికరులు చర్యలు చేపట్టినారు. ప్రథమంగా బాలాలయం నిర్మాణానికి 2017, ఫిబ్రవరి-1వతేదీ బుధవారంనాడు భూమిపూజ నిర్వహించారు. [5]
[2] ఈనాడు ప్రకాశం/అద్దంకి; 2014,జనవరి-4; 1వపేజీ. 
[3] ఈనాడు ప్రకాశం/అద్దంకి; 2015,మే-3; 3వపేజీ.
[4] ఈనాడు ప్రకాశం/అద్దంకి; 2015,సెప్టెంబరు-9; 3వపేజీ.
[5] ఈనాడు ప్రకాశం/అద్దంకి; 2017,మార్చి-2; 1వపేజీ.
[6] ఈనాడు ప్రకాశం/అద్దంకి; 2017,ఆగష్టు-27; 2వపేజీ.
అంటోన్ చెకోవ్
అంటోన్ పావ్లొవిచ్ చెకోవ్ (1860-1904) ప్రపంచ ప్రసిద్ధ రష్యన్ నాటక రచయిత. 19వ శతాబ్ది చివరిభాగాన వెలసిన రష్యన్ వాస్తవికతా సాంప్రదాయ ప్రధాన ప్రతినిధి. "ది సీగల్", "అంకుల్ వన్యా", "త్రీ సిస్టర్స్", "ది చెర్రీ ఆర్చర్డ్" వంటి సుప్రసిద్ధ రచనల నిర్మాత.
రష్యాలోని టాంగన్‌రాగ్ అనే గ్రామంలో 1860 జనవరి 29న ఒక బానిస కుమారునిగా చెకోవ్ జన్మించాడు. ఈయన తండ్రి ఒక చిల్లర దుకాణం నడిపేవాడు. తన దుకాణంలో పనిచేయమని, తానే నడుపుతున్న ఒక చర్చి గాయకబృందములో చేరమనీ కుమారున్ని ఆయన నిర్బంధించేవాడు. తల్లి చెకోవ్‌ను ఎంత ప్రేమగా చూసినా బాల్యానికి సంబంధించిన బాధాకర స్మృతులే ఆయనకు మిగిలాయి. అతని అనంతర రచనలలో చాలా వాటిలో ఆ అనుభవాల ప్రతిధ్వనులే వినిపిస్తాయి.
కొద్దికాలం పాటు గ్రీక్ బాలురకోసం నడిపే ఒక స్థానిక పాఠశాలలో చదివి, అనంతరం చెకోవ్ "టౌన్ జిమ్నాసియా" (ఉన్నత పాఠశాల) లో చేరి, 10 ఏళ్లు అక్కడ చదివాడు. ముఖ్యంగా గ్రీక్, లాటిన్ పురాణాలు బోధించే ఆ పాఠశాలలో ఉన్న విద్యా ప్రమాణాలు పాటించబడేవి. తండ్రి దివాళా తీయడంతో చివరి 3 ఏళ్లూ ఒంటరిగా ఉంటూ చిన్నపిల్లలకు చదువుచెబుతూ చెకోవ్ తన కాళ్ల మీద తాను నిలబడవలసి వచ్చింది. తండ్రి తక్కిన కుటుంబ సభ్యులతో సహా జీవనోపాధిని వెతుక్కుంటూ మాస్కో నగరం చేరుకొన్నాడు. 1879 శీతాకాలంలో చెకోవ్ మాస్కోలోని తన కుటుంబ సభ్యులను చేరుకొని 1892 వరకూ వారితో కలిసి ఉన్నాడు. మాస్కో విశ్వవిద్యాలయంలోని వైద్య కళాశాలలో చేరి, 1884లో వైద్య పట్టబధ్రుడయాడు. తండ్రి జీతం చాలీ చాలకుండా ఉండటం చేత కుటుంబ నిర్వహణ బాధ్యత అతనే చూడవలసి వచ్చింది. ఈయన ఇద్దరు అన్నలలో అలెక్జాండర్ పాత్రికేయుడు. నికొలాయ్ చిత్రకారుడు. వారు విలాస జీవితాలను గడుపుతూ కుటుంబ బాధ్యతను పట్టించుకొనే వారు కాదు. జర్నలిస్టుగా రచనలు చేస్తూ, హాస్య రచనలు ప్రకటిస్తూ, డబ్బు సంపాదించి తానే సంతోషంగా కుటుంబపోషణ చేశేవాడు.
హాస్య పత్రికలకు మారుపేరుతో ఛలోక్తులు వ్రాయడంతో చెకోవ్ రచనాజీవితం ప్రారంభమైంది. 1888 నాటికే ఆయనకు కొంత ప్రజాధరణ లభించింది. అనంతర రచనల కంటే ఆ కాలంలో చెకోవ్ చేసిన రచనలే ఎక్కువ. హాస్య రచనలతో పాటు మానవ దైన్యాన్ని, నైరాశ్యాన్ని చిత్రించే కరుణ రసభరితమైన రచనలు కూడా చెకోవ్ చేయనారంభించాడు.
1891-92 నాటి దారుణ కరువు కాటక పరిస్థుతులలో వైద్యునిగాను, వైద్యశాఖా నిర్వాహుడుగాను చెకోవ్ దేశానికి ఎనలేని సేవచేశాడు. మాస్కోకు 50 మైళ్ల దక్షిణాన గల మెలిఖోవో గ్రామంలో ఒక ఎస్టేట్ కొన్నాడు. ముసలి తల్లితండ్రులతోనూ, చెకోవ్ కు సేవచేయటానికి అవివాహితగా మిగిలిపోయిన సోదరి మరియా తోనూ ఆరేళ్ల పాటు చెకోవ్ అక్కడ జీవించాడు. ఆ కాలంలో ఆయన చేసిన రచనలు "ది బటర్‌ఫ్లై", నైబర్స్ (1892), అనోనిమస్ స్టోరీ (1893), ది బ్లాక్ మాంక్ (1894), మర్డర్ ఆరియాడ్నే (1895)
చెకోవ్ రచించిన చివరి రెండు నాటకాలు: త్రీ సిస్టర్స్ (1900-01), ది చెర్రీ ఆర్చర్డ్ (1903-94). చెకోవ్ నాటకాలు రంగస్థలం మీద ప్రదర్శింపబడుతూ విశేష ఆదరణ పొందాయి. 1904 ఫిబ్రవరి 17న చెకోవ్ రచనల రజతోత్సవం సందర్భంలో ప్రదర్శించిన నాటకానికి మృత్యుముఖంలో ఉన్న చెకోవ్ ను రప్పించి, నిరాడంబరుడైన ఆయనకు బలవంతంగా ఆయనను ప్రశంసిస్తూ చేసిన ఉపన్యాసాలను వినిపించారు. ఆ ఏడాదే జూలై 14/15 న జర్మనీలోని బ్రాడెన్‌వైడర్ లో చెకోవ్ తనువు చాలించాడు. ఆయన చనిపోయిన 40 ఏళ్లకు ఆయన సంపూర్ణ రచనలు, లేఖలు 8 సంపుటాలుగా ప్రకటించబడిన తర్వాతగానీ ఆయన రచనల విశిష్టత లోకం పూర్తిగా గుర్తించలేదు. ప్రధానంగా నాటకకర్తగానే సుప్రసిద్ధుడైన విమర్శకుల దృష్టిలో 1888 తర్వాత ఆయన రచించిన కథానికలు అంతకంటే విలువైనవి.
కె.ఆర్.విజయ
కె.ఆర్.విజయ దక్షిణభారత సినీనటి. పున్నాగై అరసి (పున్నాగ పూల వంటి నవ్వులు కలది) అని బిరుదునందుకున్న విజయ నాలుగు దశాబ్దాలపాటు సినీరంగములో పనిచేసినది.
నవంబరు 30, 1948 లో కేరళ లో జన్మించారు. విజయ తల్లి కల్యాణి అదే రాష్ట్రానికి చెందినది కాగా, తండ్రి రామచంద్రన్ చిత్తూరు కు చెందినవాడు. ఈమె బాల్యం చాలామటుకు తమిళనాడులోని పళని లో గడిచినది. ఈమె తండ్రి ఎం.ఆర్.రాధా డ్రామా కంపెనీలో పనిచేస్తూ సినిమాలలో నటించి పేరుతెచ్చుకోవాలని కలలుకన్నాడు.
విజయ బాల్యం నుండి రంగస్థలంపై నాట్య ప్రదర్శనలు చేసేది. ఈ కార్యక్రమాలను టీ.వీలో ప్రసారం చేసేవారు. అలాంటి మద్రాసులో జరిగిన ఒక టీ.వీ కార్యక్రమాన్ని చూసిన నటుడు జెమినీ గణేశన్ ఆమె నటనకు ముగ్ధుడై సినీ తార అయ్యేందుకు మంచి అవకాశాలున్నాయని ప్రోత్సహించాడు. విజయ కె.ఎస్.గోపాలకృష్ణన్ దర్శకత్వం వహించిన కర్పగం సినిమాతో రంగప్రవేశం చేసింది. ఈ సినిమాలో కథానాయకుడు జెమినీయే.
ఇనుగంటివారిపేట
ఇనుగంటివారిపేట, తూర్పు గోదావరి జిల్లా, సీతానగరం మండలానికి చెందిన గ్రామము..
కూచివారి పల్లె
కూచివారి పల్లె, వైఎస్ఆర్ జిల్లా, రాజంపేట మండలానికి చెందిన గ్రామము. పిన్ కోడ్ నం. 516 126., యస్.టీ.డీ.కోడ్ 08565.
[1] ఈనాడు కడప 27 జూలై 2013. 8వ పేజీ.
మురళీమోహన్ (నటుడు)
మాగంటి మురళీమోహన్ తెలుగు సినిమా కథానాయకుడు మరియు నిర్మాత. జయభేరి గ్రూపు అధిపతి. 2014 లోక్ సభ ఎన్నికలలో తెలుగు దేశం పార్టీ అభ్యర్థిగా రాజమండ్రి నియోజక వర్గం నుండి గెలిచారు.
జాండ్రపేట
జాండ్రపేట ప్రకాశం జిల్లా చీరాల మండలం లోని పిన్ కోడ్ నం. 523 165., యస్.టీ.డీ కోడ్ 08594.ఈ గ్రామము వినాయకచవితి వేడుకకు ప్రసిద్ధి. 
జాండ్రపేట రైల్వే స్టేషను చెన్నై కోల్కతా రైలు మార్గంలో ఉంది. జాండ్రపేట చేనేతకు ప్రసిద్ధి.జాండ్రపేటలో దేవాంగ కులమునకు చెందిన వారు మిక్కిలిగా నివాసం వుంటారు.దేవాంగ అను వారు ఈ చేనేత పనిని నమ్ముకుని జీవించువారు, అనగా వీరి చేతి వృత్తి చేనేత.జాండ్రపేట మిగిలిన అన్ని పన్నెండు పేటలలో కుడా గొప్పదిగా చెప్పబడుచున్నది.ఆ పన్నెండు పేటలు వరుసగా,
1.పందిళ్ళపల్లి,
2.రామన్నపేట,
3.రావూరిపేట,
4.వేటపాలెం,
5.ఆనుమల్లిపేట,
6.రామానగర్,
7.దేశాయిపేట,
8.దంతంపేట,
9.ఆమోదగిరి పట్నం,
10.నీలకంఠ వురం,
11.జాండ్రపేట,
12.హస్తినా పురం.
[1] ఈనాడు ప్రకాశం జూన్ 9, 2013.,7వ పేజీ 
[2] ఈనాడు ప్రకాశం జూలై 22,2013., 8వ పేజీ.
గుంటూరు శేషేంద్ర శర్మ
జన బాహుళ్యంలో శేషేంద్ర గా సుపరిచుతులైన గుంటూరు శేషేంద్రశర్మ, ప్రముఖ తెలుగు కవి, విమర్శకుడు, సాహితీవేత్త. కేంద్ర సాహిత్య అకాడమీ అవార్డు గ్రహీత. ఆధునిక సాహిత్యంపై తనదైన ముద్ర వేసిన గుంటూరు శేషేంద్ర శర్మ 30కి పైగా రచనలు చేసారు.ఈయన రచనలు అంతర్జాతీయ ఖ్యాతి గాంచాయి. "నా దేశం-నా ప్రజలు" 2004 నోబెల్ సాహిత్య పురస్కారానికి నామినేట్ అయ్యింది.
విద్యార్హతలు: బి.ఎ, బి.ఎల్
ఉద్యోగం: పురపాలక శాఖలో కమిషనర్ గా, జనవాణి పత్రికలో పాత్రికేయుడిగా
శేషేంద్రశర్మ మే 30, 2007వ తేదీ రాత్రి గుండెపోటుతో కన్నుమూశాడు. కడసారి దర్శించేందుకు వీలుగా శేషేంద్ర భౌతిక కాయాన్ని ఆయన నివాసమైన పాన్‌మండీలోని ధన్రాజ్‌గిరి ప్యాలెస్‌లో ఉంచారు. ఆయన భౌతిక కాయానికి మే 31న అంబర్‌పేట శ్మశాన వాటికలో అధికార లాంఛనాలతో అంత్యక్రియలు జరిపారు. పోలీసులు మూడు రౌండ్లు గాలిలో కాల్పులు జరిపి గౌరవం వందనం సమర్పించారు. శేషేంద్ర కుమారుడు సాత్యకి చితికి నిప్పటించాడు. ఈ కార్యక్రమానికి అనేకమంది సాహితీప్రియులు, అధికారులు, రాజకీయవేత్తలు, సామాజిక సేవాసంస్థల ప్రతినిధులు హాజరైనారు. శేషేంద్ర మొదటి భార్యద్వారా ఇద్దరు కుమారులు, ఇద్దరు కుమార్తెలు ఉన్నారు.
శేషేంద్ర శర్మ, 1975లో విడుదలైన ప్రముఖ తెలుగు సినిమా ముత్యాలముగ్గులో "నిదురించే తోటలోకి పాట ఒకటి వచ్చింది" అనే ప్రసిద్ధమైన పాట రాశాడు. ఆ సినిమాలో అధిక భాగం శేషేంద్ర నివాసమైన జ్ఞానబాగ్ పాలెస్ లో చిత్రీకరించబడింది. ఇది ఈయన సినిమాలకోసం రాసిన ఒకేఒక్క పాట.
వై. విజయ
ఎనిగండ్ల విజయ అలియాస్ వై.విజయ తెలుగు సినిమా నటి మరియు నృత్య కళాకారిణి. ఈమె మొదటి చిత్రం 1970లో విడుదలైన తల్లితండ్రులు. ఎన్టీఆర్ సరసన శ్రీకృష్ణ సత్య అనే సినిమాలో కథానాయికగా నటించింది. శోభన్‌బాబు సరసన కూడా కథానాయికగా నటించింది. ఇప్పటి వరకు 1000 కి పైగా చిత్రాలలో నటించింది.
ఈమె తండ్రి ఎనిగండ్ల జ్ఞానయ్య, తల్లి బాలమ్మ.ఈమె తండ్రి సహకార శాఖలో పనిచేస్తుండటంతో వీరి కుటుంబం ఒకచోట స్థిరంగా ఉండేదికాదు. ఆయన కర్నూలు లో పనిచేస్తున్నపుడు వై. విజయ అక్కడే జన్మించింది. తర్వాత ఆయనకు కడప కు బదిలీ కావడంతో విజయ బాల్యమంతా కడప లోనే గడిచింది. వీరు మొత్తం 10 మంది సంతానం. నలుగురు మగపిల్లలు, ఆరుగురు ఆడపిల్లలు. పది మందిలో విజయ ఐదవది.
ఈమె ఎనిమిదవ తరగతి వరకు కడప ప్రభుత్వ పాఠశాలలో చదివింది. తరువాత రెండు సంవత్సరాలు మద్రాసు లో వెంపటి చిన సత్యం గారి వద్ద నాట్యం నేర్చుకొంది. మిగిలిన పాఠశాలవిద్యని మద్రాసులోని కేసరి పాఠశాలలో పూర్తి చేసింది. మొట్టమొదటి నాట్య ప్రదర్శనను కడపలో ఇచ్చినా తరువాత ఎక్కువభాగం తమిళనాడులోనే ఇచ్చింది.
వెంపటి చినసత్యం దగ్గర నాట్యం నేర్చుకుంటూ ఉండగానే సినిమాలో అవకాశం వచ్చింది. అప్పటికి ఆమె వయసు పదమూడు సంవత్సరాలు. ఆ సినిమా రామవిజేత ఫిలిమ్స్ వారి తల్లిదండ్రులు (సినిమా). ఇందులో హీరో గా శోభనబాబు నటించాడు. మహానటి సావిత్రి అమ్మమ్మగా, జగ్గయ్య తాతయ్యగా నటించారు.
దాదాపు 280 తమిళ సినిమాల్లో నటించింది. కొన్ని కన్నడ, మలయాళ, హిందీ సినిమాల్లో కూడా నటించింది.
ఈమెది ప్రేమ వివాహము. జనవరి 27వ తేదీ 1985 లో ఈవిడ తమ కుటుంబ మిత్రుడిని వివాహం చేసుకుంది. ఆయన పేరు అమలనాథన్. ఈయన కడపలోని సెయింట్‌ జోసఫ్‌ కాలేజి ప్రిన్స్‌పాల్‌, కరస్పాండెంట్‌గా వ్యవహరించాడు. పదవీ విరమణ తర్వాత వ్యాపార రంగంలో కొనసాగుతున్నాడు. వారికి ఒక కుమార్తె అనుష్య. ఇంజనీరింగ్ చదివింది. ఈవిడ తన కుటుంబంతో కలిసి చెన్నై నగరములో స్థిరపడింది. ఈమధ్య కొన్ని టీవీ ధారావాహికలో కూడా నటిస్తోంది.
కడపలో నిర్వహించిన కడప ద్విశాతాబ్ది ఉత్సవాల సందర్భంగా దివంగత ముఖ్యమంత్రి రాజశేఖరరెడ్డి చేతులు మీదుగా "మా కడప ముద్దుబిడ్డ"ని సన్మానించారు. సినిమారంగంలోకి ప్రవేశించినప్పుడు విజయ అనే పేరుతో చాలామంది నటులు వుండడంతో తన ఇంటిపేరైన ‘వై’ని జోడించి వై.విజయగా అందరూ పిలిచేవారు.
మా పల్లెలో గోపాలుడు చిత్రంలోని వేశ్య పాత్ర ఈమెకు పేరు తెచ్చింది. కథా నాయికగా చిత్రరంగంలోకి ప్రవేశించినా చివరికి సహాయ నటి గా స్థిర పడింది. ఎక్కువగా శృంగార రస పాత్రలను చేసింది. కొన్ని హాస్య ప్రధాన పాత్రలను కూడా పోషించింది.
నిర్జన గ్రామాలు
నిర్జన గ్రామాలు, అంటే ప్రజలు నివశించని గ్రామాలు.వీటిని 'పోలీసు దత్తత గ్రామాలని, 'బేచిరాగులు ' అని, దీపం లేని ఊర్లని పిలుస్తారు.ఒకప్పుడు జనాలకు ఆవాసాలుగా ఉండి కాలక్రమంలో, వివిధ కారణాలచే శిథిలమై, అదృశ్యమైన గ్రామాలివి. కానీ, రెవిన్యూ దస్త్రాలలో మాత్రం వీటికి చోటు ఉంటుంది.2001 జనాభా లెక్కల ప్రకారం భారతదేశంలో 5,93,731 గ్రామాలు జనావాసం ఉన్నవి.44,656 గ్రామాలు నిర్జన గ్రామాలు (Uninhabited Villages)
విజయ
విజయ అన్న పేరు ఈ క్రింది వాటిని సూచిస్తుంది:
కేతిరెడ్డి సురేష్‌రెడ్డి
కేతిరెడ్డి సురేష్‌రెడ్డి, ఆంధ్ర ప్రదేశ్ రాష్ట్ర శాసనసభా స్పీకరు, కాంగ్రేస్ పార్టీకి చెందిన రాజకీయ నాయకుడు. 1959లో చౌట్‌పల్లిలో జన్మించాడు. 1984లో మండలస్థాయి రాజకీయాలలో ప్రవేశించిన సురేష్ రెడ్డి 1989లో మాజీ ముఖ్యమంత్రి మర్రి చెన్నారెడ్డి బాల్కొండ శాసనసభా స్థానానికి అభ్యర్థిగా ప్రకటించుటకు కృషిచేయడంతో అతని రాజకీయ జీవితంలో దశమారింది. బాల్కొండ అసెంబ్లీ నియోజకవర్గం నుంచి 1989 నుంచి 2004 ఎన్నికల వరకు నాలుగు పర్యాయాలు వరసగా కాంగ్రెస్ పార్టీ తరఫున ఎన్నికయ్యాడు. 2004లో 12వ శాసనసభకు స్పీకర్‌గా ఏకగ్రీవంగా ఎన్నికయ్యాడు. నిజామాబాదు జిల్లా నుంచి ఈ పదవి పొందిన తొలి వ్యక్తి ఇతడే. 2009 శాసనసభ ఎన్నికలలో ఆర్మూర్ అసెంబ్లీ నియోజకవర్గం నుంచి పోటీచేసి ఓడిపోయాడు.
చెరుకుంపాలెం
చెరుకుంపాలెం గుంటూరు జిల్లా అచ్చంపేట మండలం లోని గ్రామము.
రెండొ ఎల్జిబెత్ పట్టాభిషేకం
1953 సంవత్సరం జూన్ 2 వ తారీఖున గ్రేట్ బ్రిటన్ రాణిగా రాణి ఎల్జిబెత్ పట్టాభిషిక్తురాలు అయ్యింది. రాణి ఎల్జిబెత్ రాణీగా ప్రమాణిస్వీకారం వెస్ట్ మినిస్టర్ అబ్బేలో బ్రిటన్ ప్రధాన మంత్రి, కామన్ వెల్త్ రాజ్యాల ముఖ్య ప్రతినిధులు, 8000 మంది అతిధులు మధ్య మహాఆడంబరంగా జరిగింది. రాణి తాను బ్రిటన్ రాజ్యానికి, కామన్ వెల్త్ రాజ్యాల అభ్యున్నతికి పాటు పడతానని ప్రమాణం చేసింది. రాజ్యాధికారానికి చిహ్నములైన రాజ మండలం, కృపా దండం, నీలం కెంపు పొదగబడిన రాజా ముద్రికాచిహ్నమైన ఉంగరం, రాజదండం తీసుకొన్నాక, కాంటర్ బరి చెందిన ఆర్చి బిషప్ జెఫేరీ ఫిషర్ సెయింట్ ఎడ్వర్డ్ కీరిటాన్ని ఎల్జిబెత్ శిరస్సు పై ఉంచడంతో రాణి పట్టాభిషేక ప్రక్రీయ పూర్తి అయ్యింది. ఆ రోజు ఎల్జిబెత్ రాణి లండన్ వీధులలో ఊరేగింపుగా వెళ్ళినప్పుడు ప్రజలు "దేవుడా రాణిని రక్షించు" (God save the queen) అని నినాదాలు చేస్తూ అరిచారు. ఆరోజు మాడు మిలియన్ జనాలు ఆ మహారాణి లండన్ పురవీధులలో బంగారపు రాజవాహనం ( Golden state coach) మీద బకింగ్ హామ్ ప్యాలస్కు వెళ్ళుతూ ఉంటే అమెను చూడ కలిగారు.
రాణి ఆరోజు రాత్రి బి.బి.సి.లో ప్రసంగిస్తూ తన జీవితాతం తన హృదయాన్ని ప్రజల నమ్మకాన్ని నిలబెట్టు కోవడానికి కృషి చేస్తాను అని చెప్పింది.
ఈ పట్టాభిషేక తతంగాన్ని బి.బి.సి. ప్రత్యక్షప్రసారం చేస్తే వేలాది మంది టెలివిజన్ సెట్ల మీద చూడ గల్గారు. ఇది బి.బి.సి అప్పటి కాలంలో బయటి దేశాలకు కూడా ప్రత్యక్ష ప్రసారం చేసిన అతి పెద్ద కార్యక్రమం. ఈ రోజు ఇంగ్లాడు పురవీధులలో పెద్ద పెద్ద పార్టీలు జరుపుకొన్నారు. ఆరోజు రాత్రి వాతావరణ్ పరిస్థితులు అనుకులంగా లేక పోయినా రాయల్ ఎయిర్ పోర్స్ ( ఆర్.ఏ.యఫ్) ఆకాశవీధుల్లో తిరిగి రాణీగారి కోసం విహారం చేశాయి. పెద్ద ఎత్తున బాణా సంచా కాల్చారు.విక్టోరియా ఎన్ బ్యాంక్మెంట్ (లండన్ లో థేమ్స్ నది ఒడ్డున) బాణాసంచా కాల్చగా అది అకాశ వీధులను చేరింది. ఎల్జిబెత్ II తండ్రి అయిన నాలుగో జార్జి (King George IV) 16 సంవత్సరాలు రాజ్యం చేసి 1952 పిబ్రవరి 6 వ తారీఖు పరమపదించగా 25 ఏండ్ల ప్రాయంలో ఎల్జిబెత్ II సింహాసనం ఎక్కింది. అందరికి సందేహం రావచ్చు ఎల్జిబెత్ II భర్త బ్రతికి లేడా ఆమె సింహాసనం ఎక్కింది అని, కాని ఆమె భర్తది బ్రిటీషు రాజరికపు రక్తం కాదు, అందుకని ఆయన రాజు లేదా చక్రవర్తి కాలేక పోయాడు.
కొండవరం
కొండవరం కృష్ణా జిల్లా మొవ్వ మండలం లోని గ్రామము.
సముద్రమట్టానికి 7 మీ.ఎత్తు
ఇది మొవ్వకు 3 కి.మీ. దూరములో ఉంది.
మచిలీపట్నం, రేపల్లె, పెడన, గుడివాడ
పమిడిముక్కల, ఘంటసాల, చల్లపల్లి, పామర్రు
కూచిపూడి, మొవ్వ నుండి రోడ్దురవాణా సౌకర్యం కలదు. రైల్వేస్ట్ఘేషన్: విజయ్వాడ 50 కి.మీ
ఎస్,ఎస్,జడ్.పి.వొ.హైస్కూల్, కూచిపూడి
2013-జులైలో ఈ గ్రామ పంచాయతీకి జరిగిన ఎన్నికలలో శ్రీ ఘట్టమనేని లక్ష్మీనరసింహప్రసాదు, సర్పంచిగా ఎన్నికైనారు. [1]
[1] ఈనాడు అమరావతి; 2015,మే నెల-15తేదీ; 39వపేజీ.
మహాదేవి వర్మ
మహాదేవి వర్మ ( జ: ఏప్రిల్ 27, 1907 - మ: సెప్టెంబర్ 11, 1987 ) ప్రసిద్ధ ఆధునిక హిందీ కవయిత్రులలో ఒకరు. హిందీ సాహిత్యంలో ఛాయవాద యుగానికి మూల స్తంభాలుగా భావించబడే నలుగురు సాహిత్యకారులలో ఆమె ఒకరు. ఆధునిక హిందీ కవిత్వంలో ఆమె సేవలకు గాను ఆమెను ఆధునిక మీరా అని కూడా అంటారు. ప్రముఖ కవి సూర్యకాంత్ త్రిపాఠీ నిరాలా ఈమెను "విశాల హిందీ మందిరపు సరస్వతి"గా అభివర్ణించాడు.
స్వాతంత్ర్యానికి పూర్వపు భారతదేశంలోనూ, స్వతంత్ర భారతదేశంలోనూ నివసించిన ఈమె బహుళ సమాజంలో పనిచేస్తూనే భారతదేశంలో అంతర్లీనంగా ఉన్న ఉద్వేగాలను, ఆక్రోదనలను చూసి, పరిశీలించి, అంధకారాన్ని పోగొట్టే దృష్టిని ఇవ్వటానికి ప్రయత్నించిన కవుల్లో ఒకర్తె. ఈమె కవితలే కాకుండా ఈమె చేపట్టిన సమాజోద్ధరణా పనులు, మహిళాచైతన్యం కోసం చేసిన కృషి ఈ దృష్టితోనే ప్రభావితమైనవి. ఈమె మానసిక క్షోభను ఎంత హృద్యంగా వర్ణించిందంటే "దీపశిఖ"లో అది ప్రతి మనిషి యొక్క వేదనగా అందరి హృదయాలను హత్తుకుంది. అది పాఠకులనే కాకుండా సమీక్షకులను కూడా లోతుగా ప్రభావితం చేసింది.
ఈమె ఖరీబోలీ హిందీ మాండలికంలో వ్రాసిన కవితల్లో అప్పటివరకు కేవలం భృజ్‌ భాషలోనే సంభవమని అనుకొన్నంత మృదువైన శబ్దాలను పలికించింది. దీని కోసం ఆమె తన సమయంలో వాడకంలో ఉన్న సంస్కృత మరియు బెంగాళీ భాషలలోని మృదువైన పదాలను ఎన్నుకొని వాటికి హిందీ తొడుగులు తొడిగింది. సంగీతంతో పరిచయముండటం వల్ల ఈమె పాటల నాథ సౌందర్యం, లయబద్దమైన వ్యంజనాల శైలి అనితరసాధ్యమైనది. అధ్యాపకురాలిగా తన ఉద్యోగ జీవితాన్ని ప్రారంభించి పదవీ విరమణ చేసే కాలానికి ప్రయాగ మహిళా విద్యాపీఠం యొక్క ప్రధానాచార్యులైంది. ఈమెకు బాల్యవివాహమైనా జీవితం మొత్తం అవివాహిత మాదిరిగానే గడిపింది. ప్రతిభావంతమైన కవయిత్రి మరియు గద్య రచయితైన మహాదేవి వర్మ సాహిత్య, సంగీతాల్లో నైపుణ్యంతో పాటు చక్కటి చిత్రకారిణి మరియు సృజానాత్మక అనువాదకురాలు కూడా. ఈమెకు హిందీ సాహిత్యంలోని అన్ని పతిష్టాత్మకమైన పురస్కారాలను అందుకొన్న గౌరవము దక్కింది. భారత సాహిత్యాకాశంలో మహాదేవివర్మ ధ్రువతారగా వెలుగుతున్నది. గత శతాబ్దంలో అత్యంత లోకప్రియమైన మహిళా సాహిత్యకారిణిగా మహాదేవివర్మ వెలుగొందింది. 2007లో ఈమె జన్మ శతాబ్ది ఉత్సవాలు జరుపబడినవి.
అలెగ్జాండర్ పుష్కిన్
అలెగ్జాండర్ సెర్గెయెవిచ్ పుష్కిన్ (రష్యన్: Алекса́ндр Серге́евич Пу́шкин) (జూన్ 6 1799 – ఫిబ్రవరి 10 1837) పేరొందిన రష్యా మహా కవులలో ఒకరు, ఆధునిక రష్యా సాహిత్యానికి పితామహుడు. తన కవిత్వం, నాటకాల్లో మొట్టమొదటి సారిగా వచనాన్ని ప్రవేశపెట్టి, తనదైన ఒక కొత్త ఒరవడిని సృష్టించి ఆ తరువాతి రష్యా రచయితలకు స్ఫూర్తి దాతగా నిలిచాడు. మాస్కో నగరంలో జన్మించిన పుష్కిన్ తన 14వ ఏట మొట్టమొదటి కవితను వ్రాసాడు.
ఆంగ్ల మూలం
అనామిక
చిటికెన వేలికి పక్కన ఉన్న వేలు అనగా ప్రస్తుతం ఉంగరపువేలు అంటున్న వేలికి అనామిక అని పేరు. ఒకప్పుడు శివుడు ఈ వేలితోనే బ్రహ్మదేవుడి శిరస్సు ఖండించాడట. అందుకని అది అపవిత్రం అయిపోయింది అని హిందూ పురాణాలు చెపుతున్నాయి. కాబట్టే యజ్ఞాది కార్యక్రమాలలో దీనిని పవిత్ర పరచటానికి దర్భల పవిత్రంని ఈ వేలికి చుడతారు. ఈ వేలు పేరు కూడా ఎత్తకూడదు, అది అశుభం అని హిందువుల విశ్వాసం. పేరు లేనిది కాబట్టి అనామిక అయ్యింది.
మనుషుల చేతి వేళ్లు ఐదింటిలో చిటికెన వేలుకు కనిష్ఠిక అని పేరు. దాని తరువాతి వేలును అనామిక అని అంటారు. ఆ వేలుకు అనామిక అని పేరు రావటానికి ఒక కవి చమత్కారంగా ఒక శ్లోకంలో యిలా సమర్థిస్తున్నాడు.
శ్లో II పురాకవీనాంగణ నాప్రసంగే I కనిష్ఠి కాదిష్టిత కాళిదాసఃఈ శ్లోకం తాత్పర్యం గమనిస్తే ఏ వస్తువునైనా మనం లెక్కించేటప్పుడు ఎడమ చేతి వేళ్లు చాపి కుడిచేతి చూపుడు వేలుతో ఒకటి అని ఎడమచేతి చిటికెన వేలు మడిచి, రెండు అని దాని తరువాతివేలును మడిచి క్రమంగా లెక్కపెడతాము. పూర్వకాలమందు కవులను లెక్క పెట్టవలసి వచ్చినప్పుడు కాళిదాసు పేరు మొదట చెప్పి చిటికెన వేలు (కనిష్ఠిక)ను ముడుచుచు వచ్చారు. అది మొదలుకొని నేటి వరకు కాళిదాసుతో సమానుడైన కవీశ్వరుడు రెండవవాడు లేకపోవుటచే చిటికెన వేలు తరువాత ఉన్న వేలును మడిచి లెక్క చెప్పుటకు కవి దొరకలేదు. ఆ వేలుకు నామకుడు ఎవ్వడూ దొరకలేదు కాబట్టే ఆ వేలుకు అనామిక అనే పేరు సార్థకమైనదని ఆ కవి చమత్కారంగా చెప్పాడు.
ఆరికెపూడి (కోడూరి) కౌసల్యాదేవి వ్రాసిన నవల "అనామిక "
ప్రతిభ ఉన్నంత మాత్రాన ప్రజ్ఞావంతులు కాలేరు. ప్రతిభను రాణింప చేయగల దోహదకారులు కావాలి. ప్రమిదలో చమురుపోస్తాం. జ్యోతిని వెలిగించుతాం. కాని, ఆ జ్యోతిని కొడిగట్టకుండ ఎగద్రోయడానికి ఒక చిన్న సమిథ అవసరము.ఆ చిన్ని సమిథ ప్రాముఖ్యత గుర్తించినది ఎందరు?తన సేవను ఎవరూ గుర్తింపక నేలపాలయ్యే ఆ ‘అనామిక’కు కూడా ఒక మనసూ, తపన వుంటాయి.కొందరు సేవలు అందుకోవటానికి జన్మిస్తారు. కొందరి జన్మలు కేవలం త్యాగం కోసమే. అనాదిగా వస్తూన్న ‘అనామిక’ కథకు పరిష్కారం లేకున్నా పరితాపం మాత్రం తప్పదు.అలసిసొలసి ఇంటికి వచ్చిన పురుషునికి, కావలసిన స్త్రీ నిర్లక్ష్యం చేస్తే? నిరాశా తైలంలో మునిగి జీవనజ్యోతి ఆరేవేళ ఆమెను రక్షించి జ్యోతిని దేదీప్యమానంగా నిలిపిఉంచిన ఆమె ‘అనామిక’యే కావచ్చు కానీ చిరస్మరణీయ. ఈ నవల ఆంధ్రులు అభిమానించే రచయిత్రి శ్రీమతి ఆరికెపూడి (కోడూరి) కౌసల్యాదేవి కలం నుంచి వెలువడినది.
ఎండేమోల్ ఇండియా, లాగ్‌లైన్ ప్రొడక్షన్స్ ప్రై.లిమిటెడ్, సెలెక్ట్ మీడియా హోల్డింగ్స్ కలిసి నిర్మిస్తున్న ఈ చిత్రం ప్రస్తుతం చిత్రీకరణ దశలో ఉంది. హైదరాబాద్‌లోని ముర్గి మార్కెట్, చూడి బజార్, సుల్తాన్ బజార్, చార్మినార్, బేగమ్ బజార్ ప్రాంతాల్లో జనసంచారం మధ్య ఎంతో రిస్క్ చేసి చిత్రీకరణ జరుపుతున్నారు శేఖర్‌కమ్ముల. తెలుగు, తమిళ భాషల్లో ఏకకాలంలో రూపొందుతోన్న ఈ చిత్రాన్ని దసరా కానుకగా విడుదల చేయడానిని శేఖర్‌కమ్ముల సన్నాహాలు చేస్తున్నారు.
మాస్కో
మాస్కో (రష్యన్ Москва́) రష్యా దేశపు రాజధాని మరియు ఆ దేశపు ముఖ్య వనరులకు కేంద్రము. మొస్కావా నదిని ఆనుకొని ఉంది. ఒక కోటి నాలుగు లక్షల మంది ప్రజలతో ఐరోపా ఖండములోనే అతి పెద్ద జనాభా గల నగరము, 7 శాతం రష్యా దేశపు జనాభాకు నివాస స్థలము. పూర్వపు సోవియట్ యూనియన్కు రాజధాని.
మాస్కో క్రింది కలిగి వున్నది:
ఏది చరిత్ర? (పుస్తకం)
ఏది చరిత్ర? ప్రాచీన మధ్యయుగ భారతదేశ చరిత్రను ఒక కొత్త కోణంలోంచి చూపిన చరిత్ర పుస్తకం. ఎం.వి.ఆర్.శాస్త్రి రచించిన ఈ పుస్తకం, శతాబ్దాలుగా చరిత్ర పేరుతో వ్యాప్తిలో ఉన్న అనేక విషయాలను ఆధారాల సహితంగా, సాధికారికంగా తప్పులుగా చూపిస్తుంది. ఆంధ్రభూమి దినపత్రిక లో "ఏది చరిత్ర" పేరుతో వచ్చిన అనేక వ్యాసాల సంకలనమే ఈ పుస్తకం. ఆర్యుల కాలం నుండి మొగలుల దాకా, భారతదేశ చరిత్ర లోని ముఖ్య ఘట్టాలను విశ్లేషిస్తూ ఇప్పటి వరకూ ప్రచారంలో ఉన్న చరిత్రను విమర్శనాత్మకంగా పరిశీలిస్తూ ఈ పుస్తకం సాగుతుంది.
ఎం.వి.ఆర్.శాస్త్రి ప్రముఖ సంపాదకుడు, చరిత్ర రచయిత, కాలమిస్టు. ఈయన 1952 ఏప్రిల్ 22న కృష్ణాజిల్లా జగ్గయ్యపేటలో జన్మించాడు. 1975లో ఆంధ్రజ్యోతి పత్రికలో విలేకరిగా, 1978 నుంచి 1990 వరకూ ఈనాడు దినపత్రికలో వివిధ హోదాల్లో అసిస్టెంట్ ఎడిటర్ స్థాయి వరకూ పనిచేశాడు. 1990 నుంచి 1994 వరకూ ఆంధ్రప్రభ దినపత్రికకు సంపాదకునిగా పనిచేశాడు. 1994 నుండి ఆంధ్రభూమి దినపత్రిక సంపాదకుడిగా పనిచేస్తున్నాడు. 18 సంవత్సరాలుగా ఉన్నమాట, 14 సంవత్సరాలుగా వీక్ పాయింట్ శీర్షికలను నిర్వహిస్తున్నాడు. రచయితగా ఈయన మన చదువులు, ఉన్నమాట, వీక్ పాయింట్, ఏది చరిత్ర? ఇదీ చరిత్ర, 1857, మన మహాత్ముడు, కాశ్మీర్ కథ, కాశ్మీర్ వ్యథ, ఆంధ్రుల కథ తదితర గ్రంథాలు రచించాడు.
ఈ పుస్తకానికి కొనసాగింపుగా ఆధునిక చరిత్ర గురించి "'ఇదీ చరిత్ర" పేరుతో ఇదే రచయిత రచించాడు.
ఈ పుస్తకాన్ని మొదటగా 2003 ఏప్రిల్ లో అజోవిభొకందాళం ఫౌండేషను వారు ప్రచురించారు. రెండో కూర్పు 2004 మార్చి లో వచ్చింది.
మూడవ కూర్పును దుర్గా పబ్లికేషన్సు వారు 2006 మార్చిలో ప్రచురించారు.
పుస్తకం మూడవ కూర్పు దాని మలి పుస్తకం "ఇదీ చరిత్ర" తో పాటు విడుదలైంది. ప్రచురణకర్తల పొరపాటు వలన కొన్ని పుస్తకాలు అట్ట ఏది చరిత్ర తోటీ, లోపల ఇదీ చరిత్ర పేజీలతోను విడుదల అయ్యాయి. కొనేటపుడు జాగ్రత్తగా గమనించి కొనుక్కోవాలి.
బారువపేట
బారువపేట శ్రీకాకుళం జిల్లా, సోంపేట మండలంలోని గ్రామం. ఇది మండల కేంద్రమైన సోంపేట నుండి 9 కి. మీ. దూరం లోను, సమీప పట్టణమైన ఇచ్ఛాపురం నుండి 14 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1290 ఇళ్లతో, 4939 జనాభాతో 1398 హెక్టార్లలో విస్తరించి ఉంది. గ్రామంలో మగవారి సంఖ్య 2321, ఆడవారి సంఖ్య 2618. షెడ్యూల్డ్ కులాల సంఖ్య 37 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 580502.పిన్ కోడ్: 532264.బారువపేటలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు.
అలోపతి ఆసుపత్రి గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. ప్రత్యామ్నాయ ఔషధ ఆసుపత్రి, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.గ్రామంలో ఏటీఎమ్, వాణిజ్య బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. సహకార బ్యాంకు గ్రామం నుండి 5 నుండి 10 కి.మీ. దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
బారువపేటలో భూ వినియోగం కింది విధంగా ఉంది:
బారువపేటలో వ్యవసాయానికి నీటి సరఫరా కింది వనరుల ద్వారా జరుగుతోంది.
బారువపేటలో ఈ కింది వస్తువులు ఉత్పత్తి అవుతున్నాయి.
వరి, పెసర, మినుము
కొబ్బరి తాళ్ళు
గజపతినగరం (అయోమయ నివృత్తి)
గజపతినగరం పేరుతో ఒకటి కంటే ఎక్కువ పేజీలున్నందు వలన ఈ పేజీ అవసరమైంది. ఈ పేరుతో ఉన్న పేజీలు
గజపతినగరం (లక్కవరపుకోట మండలం)
గజపతినగరం విజయనగరం జిల్లా, లక్కవరపుకోట మండలానికి చెందిన గ్రామము.
చోడవరం (అయోమయ నివృత్తి)
చోడవరం పేరుతో ఒకటి కంటే ఎక్కువ పేజీలున్నందువలన ఈ పేజీ అవసరమైంది. ఈ పేరుతో ఉన్న పేజీలు:
చోడవరం (గుర్ల మండలం)
చోడవరం విజయనగరం జిల్లా, గుర్ల మండలానికి చెందిన గ్రామము.
చోడవరం (పెడన మండలం)
చోడవరం కృష్ణా జిల్లా, పెడన మండలానికి చెందిన గ్రామము
సముద్రమట్టానికి 8 మీ.ఎత్తు
పెడన, మచిలీపట్నం, గుడివాడ, రేపల్లె
మచిలీపట్నం, గూడూరు, గుడ్లవల్లేరు, బంటుమిల్లి
మండల పరిషత్ పాఠశాల, చోడవరం
పెడన, మచిలీపట్నం నుండి రోడ్దురవాణా సౌకర్యం కలదు. రైల్వేస్టేషన్: విజయవాడ 70 కి.మీ
2001 వ.సంవత్సరం జనాభా లెక్కల ప్రకారం గ్రామ జనాభా 969. ఇందులో పురుషుల సంఖ్య 476, స్త్రీల సంఖ్య 493, గ్రామంలో నివాసగృహాలు 238 ఉన్నాయి.
చోడవరం (నాగాయలంక మండలం)
చోడవరం కృష్ణా జిల్లా, నాగాయలంక మండలానికి చెందిన గ్రామము. పిన్ కోడ్: 521 120.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ దాసరి రాంబాబు , సర్పంచిగా ఎన్నికైనారు. [2]
సముద్ర మట్టానికి 6 మీ.ఎత్తు
రేపల్లె, మచిలీపట్నం, పొన్నూరు, పెడన
అవనిగడ్డ, మోపిదేవి, రేపల్లె, కోడూరు
మండల పరిషత్ ప్రాథమిక పాఠశాల, చోడవరం
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ
2001 వ.సంవత్సరం జనాభా లెక్కల ప్రకారం గ్రామ జనాభా 1145. ఇందులో పురుషుల సంఖ్య 603, స్త్రీల సంఖ్య 542, గ్రామంలో నివాసగృహాలు 328 ఉన్నాయి.గ్రామ విస్తీర్ణం 667 హెక్టారులు.
[2] ఈనాడు కృష్ణా/అవనిగడ్డ; 2014, జూన్-26; 7వ పేజీ.
చోడవరం (పెనమలూరు మండలం)
చోడవరం కృష్ణా జిల్లా, పెనమలూరు మండలానికి చెందిన గ్రామం. పిన్ కోడ్ నం. 521 139., ఎస్.టి.డి.కోడ్ = 0866.
సముద్రమట్టంనుండి 19 మీ.ఎత్తు
ఈ గ్రామానికి సమీపంలో రొయ్యూరు, గోసాల, పెనమలూరు, గొడవర్రు, పోరంకి గ్రామాలు ఉన్నాయి.
కంకిపాడు, విజయవాడ, తోట్లవల్లూరు, విజయవాడ గ్రామీణ
పెనమలూరు, తాడిగడప నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 15 కి.మీ
మండల పరిషత్తు ప్రాథమిక పాఠశాల.చోడవరం
గ్రామానికి వ్యవసాయం మరియు సాగునీటి సౌకర్యం, పశువుల ఆసుపత్రి.
ఈ గ్రామ పంచాయతీకి 2013జూలైలోజరిగిన ఎన్నికలలో శ్రీమతి చోడవరం హేమలత సర్పంచిగా ఎన్నికైనారు. ఉపసర్పంచిగా శ్రీ మొవ్వా వెంకటేశ్వరరావు ఎన్నికైనారు. [2]
పురాతన దేవాలయాలు పోరంకి, చోడవరం, యనమలకుదురు, గోసాల, కానూరు, తాడిగడప, వణుకూరు గ్రామాల్లో ఉన్నాయి. షిర్డీసాయి మందిరాలు ఈ పెనమలూరు నియోజకవర్గలో ఎక్కువగా నిర్మితమవుతున్నాయి. యనమలకుదురు ఉత్సవాలు రాష్ట్రవ్యాప్తంగా కీర్తి పొందాయి. కానూరులో తిరుపతమ్మ తిరునాళ్లు నిర్వహస్తున్నారు. కానూరు, గంగూరులలో పురాతన మసీదులున్నాయి. కానూరు, పోరంకి, పెనమలూరు, వణుకూరు గ్రామాల్లో పురాతనమైన చర్చీలు ఉన్నాయి.
సుమారు 90 సంవత్సరాల క్రితం నిర్మాణమైన ఈ ఆలయంలో, ప్రతి సంవత్సరం నాగులచవితి ఉత్సవాలు ఘనంగా జరుగును. ఈ ఉత్సవాలకు జిల్లా నుండియేగాక, రాష్ట్రం నలుమూలలనుండి అనేకమంది ప్రజలు విచ్చేస్తారు. ఉత్సవాలలో భాగంగా, ఆ రోజున ఆలయ ఆవరణలో కోలాటం, భజనలు, భక్తిగీతాలాపనలు వంటి సాంస్కృతిక కార్యకలాపాలు ఏర్పాటు చేస్తారు. [3]
ఈ ఆలయ నిర్మాణానికి, 2014,ఫిబ్రవరి-5న శంకుస్థాపన జరిగింది. [4]
వరి,అపరాలు, కాయగూరలు
వ్యవసాయం, వ్యవసాయాధారిత వృత్తులు
2001 వ.సంవత్సరం జనాభా లెక్కల ప్రకారం గ్రామ జనాభా 3075. ఇందులో పురుషుల సంఖ్య 1522, స్త్రీల సంఖ్య 1553, గ్రామంలో నివాసగృహాలు 782 ఉన్నాయి. గ్రామ విస్తీర్ణం 1647 హెక్టారులు.
[2] ఈనాడు కృష్ణా/పెనమలూరు; 2013,ఆగస్టు 13; 2వపేజీ. 
[3] ఈనాడు విజయవాడ; 2013,నవంబరు-6; 16వపేజీ.
[4] ఈనాడు విజయవాడ/పెనమలూరు; 2014,ఫిబ్రవరి-6; 2వపేజీ.
నిడమానూరు (నాగులుప్పలపాడు మండలం)
నిడమానూరు, ప్రకాశం జిల్లా, నాగులుప్పలపాడు మండలానికి చెందిన గ్రామము. పిన్ కోడ్:523 183., ఎస్.టి.డి కోడ్ = 08593.
ఈ గ్రామమును "బి.నిడమానూరు" అని గూడా అంటారు.
రాచవారిపాలెం 4 కి.మీ, చదలవాడ 4 కి.మీ, కొత్తకోట 5 కి.మీ, ఇనమనమెల్లూరు 5 కి.మీ, కండ్లగుంట 5 కి.మీ.
పశ్చిమాన మద్దిపాడు మండలం, ఉత్తరాన కొరిసపాడు మండలం, దక్షణాన ఒంగోలు మండలం, ఉత్తరాన జే.పంగులూరు మండలం.
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి అన్నపూర్ణమ్మ సర్పంచిగా ఎన్నికైనారు. [3]
ఈ ఆలయంలో, 2014,జూన్-8, ఆదివారం నాడు, స్వామివారి ఆనంద కళ్యాణం వైభవంగా నిర్వహించారు. వేదపండితుల ఆధ్వర్యంలో త్రయావికంగా జరిగిన గర్భాలయ నూతన ప్రతిష్ఠా కార్యక్రమంలో భాగంగా స్వామివారి కళ్యాణం నిర్వహించారు. ఈ కల్యాణోత్సవాలలో భక్తులు అధికసంఖ్యలో పాల్గొని, ప్రత్యేక పూజా కార్యక్రమాలు నిర్వహించారు. [1]
2014,జూన్-8, ఆదివారం నాడు, స్వామివారి ఆనంద కళ్యాణం వైభవంగా నిర్వహించారు. వేదపండితుల ఆధ్వర్యంలో త్రయావికంగా జరిగిన గర్భాలయ నూతన ప్రతిష్ఠా కార్యక్రమంలో భాగంగా స్వామివారి కళ్యాణం నిర్వహించారు. ఈ కల్యాణోత్సవాలలో భక్తులు అధికసంఖ్యలో పాల్గొని, ప్రత్యేక పూజా కార్యక్రమాలు నిర్వహించారు. [2]
వరి, అపరాలు, కూరగాయలు
వ్యవసాయం, వ్యవసాయాధారిత వృత్తులు
2001 వ.సంవత్సరం జనాభా లెక్కల ప్రకారం గ్రామ జనాభా 5,581. ఇందులో పురుషుల సంఖ్య 2,798, మహిళల సంఖ్య 2,783, గ్రామంలో నివాస గృహాలు 1,448 ఉన్నాయి.
[2] ఈనాడు ప్రకాశం/సంతనూతలపాడు; 2014,జూన్-9; 2వపేజీ.
[3] ఈనాడు ప్రకాశం/సంతనూతలపాడు; 2015,డిసెంబరు-10; 3వపేజీ.
నిడమానూరు (విజయవాడ గ్రామీణ మండలం)
నిడమానూరు, కృష్ణా జిల్లా, విజయవాడ గ్రామీణ మండలానికి చెందిన గ్రామము. పిన్ కోడ్ నం. 521 104. ఎస్.టి.డి.కోడ్ = 0866. నిడమానూరు భారతదేశంలోని ఆంధ్రప్రదేశ్ రాష్ట్రంలోని కృష్ణా జిల్లాలో విజయవాడ యొక్క పరిసర ప్రాంతం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా ఉంది. ఇబ్రహీంపట్నం మండలం మొత్తంతో పాటు అర్బన్ ప్రాంతం, ఉయ్యూరుతో పాటు అర్బన్ ఏరియా, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం అనేవి ఉన్నాయి.
విజయవాడ రూరల్ మండలంలోని ఎనికెపాడు, కుందావారి ఖండ్రిక, కొత్తూరు, గూడవల్లి, గొల్లపూడి, జక్కంపూడి, తాడేపల్లి, దోనె ఆత్కూరు, నిడమానూరు, నున్న, పాతపాడు, పైదూరుపాడు, ప్రసాదంపాడు, ఫిర్యాది నైనవరం, బోడపాడు, రామవరప్పాడు, రాయనపాడు, వేమవరం, షహబాదు మరియు సూరాయ పాలెం గ్రామాలు ఉన్నాయి.
2017 మార్చి 23 న మున్సిపల్ అడ్మినిస్ట్రేషన్ అండ్ అర్బన్ డెవెలప్మెంట్ డిపార్ట్మెంట్ జి.ఓ. 104 ప్రకారం, ఇది విజయవాడ మెట్రోపాలిటన్ ప్రాంతంలో భాగంగా మారింది.
సముద్ర మట్టంనుండి 21 మీ.ఎత్తు Time zone: IST (UTC+5:30)
ఈ గ్రామానికి సమీపంలో ఎనికెపాడు, గూడవల్లి, గంగూరు, ముస్తాబాద్ గ్రామాలు ఉన్నాయి.
విజయవాడ, గన్నవరం, విజయవాడ గ్రామీణ, కంకిపాడు
జనాభా (2001) - మొత్తం 8,210 - పురుషుల సంఖ్య 4,135 - స్త్రీల సంఖ్య 4,075 - గృహాల సంఖ్య 2,070
నిడమానూరు జాతీయ రహదారి 16 లో ఉంది.
ఆంధ్ర ప్రదేశ్ రాష్ట్రం విజయవాడ, ఏలూరు నుండి ఈ గ్రామానికి ఎపిఎస్‌ఆర్‌టిసి బస్సు సేవలను నడుపుతుంది.
నిడమానూరు రైల్వే స్టేషన్ రైలు సేవలను అందిస్తుంది.
ప్రాథమిక మరియు ఉన్నత పాఠశాల విద్యను ప్రభుత్వం అందించుతుంది, అలాగే ఎయిడెడ్ మరియు ప్రైవేట్ పాఠశాలలు, రాష్ట్ర విద్యా శాఖ కింద పనిచేస్తాయి. వివిధ పాఠశాలలు తెలుగు మరియు ఆంగ్లం మాధ్యమంలో అనుసరిస్తూ బోధన జరుగుతుంది.
భారత ప్రభుత్వం యొక్క మానవ వనరుల అభివృద్ధి మంత్రిత్వ శాఖ ద్వారా స్కూల్ ఆఫ్ ప్లానింగ్ అండ్ ఆర్కిటెక్చర్ సంస్థ స్థాపించబడింది.
స్టేట్ బ్యాంక్ ఆఫ్ ఇండియా.
కృష్ణా నది నుండి పుట్టుకొచ్చే రైవస్ కెనాల్ గ్రామంలో నుండి ప్రవహిస్తుంది. ఈ కాలువ నీటిపారుదల మరియు త్రాగునీటికి ప్రధాన వనరుగా ఉంది.
ఈ గ్రామ పంచాయతీకి 2013 జూలైలో జరిగిన ఎన్నికలలో, శ్రీ దామెర్ల కోటేశ్వరరావు సర్పంచిగా ఎన్నికైనారు. [2]
శ్రీ రాజరాజేశ్వరస్వామివారి ఆలయం. 
ఈ గ్రామ ప్రజల ప్రధాన వృత్తి వ్వవసాయము.
2001 వ.సంవత్సరం జనాభా లెక్కల ప్రకారం గ్రామ జనాభా 8210. ఇందులో పురుషుల సంఖ్య 4135, స్త్రీల సంఖ్య 4075, గ్రామంలో నివాస గృహాలు 2070 ఉన్నాయి. గ్రామ విస్తీర్ణం 543 హెక్టారులు.
[2] ఈనాడు విజయవాడ/గన్నవరం; 2013,ఆగస్టు-4; 2వపేజీ.
[3] ఈనాడు విజయవాడ; 2014,అక్టోబరు-26; 5వపేజీ.
[4] ఈనాడు విజయవాడ; 2015,ఫిబ్రవరి-25; 5వపేజీ.
[5] ఈనాడు అమరావతి; 2015,జులై-6; 4వపేజీ.
ఆంధ్ర ప్రదేశ్ పుణ్యక్షేత్రాల జాబితా
ఆంధ్ర ప్రదేశ్ పుణ్య క్షేత్రాల జాబితా
బలి చక్రవర్తి
బలి చక్రవర్తి దానాలలో శిబి చక్రవర్తి అంతటి వాడు. దశావతారాలలో శ్రీమహావిష్ణువు ఐదవ అవతారమైన వామనుడై మూడు అడుగుల స్థలం అడుగగా బలి దానమివ్వగా, బలి (హరి) తివిక్రమ రూపాన్ని ఎత్తి రెండు పాదాలతో ఆకాశం, భూగోళం నింపగా, మూడో అడుగు ఎక్కడ అని ప్రశ్నించగా బలి తన శిరస్సు చూపుతాడు.
ముగ్గురు మరాటీలు
ముగ్గురు మరాఠీలు చిత్రాన్ని ఘంటసాల బలరామయ్య ప్రతిభా పిక్చర్స్ బ్యానర్‌పై స్వీయ దర్శకత్వంలో నిర్మించాడు. అక్కినేని నాగేశ్వరరావుకు ఇది మూడవ సినిమా. ఈ చిత్రం ఘన విజయం సాధించి 100 రోజులుదాకా ప్రదర్శింపబడింది. గుంటూరు, నెల్లూరు, విజయవాడ, రాజమండ్రి సెంటర్లలో విజయవంతంగా ప్రదర్శింపబడి ప్రజామోదం పొందింది.మహారాష్టక్రు చెందిన వీరులగాథ, ముగ్గురు మరాటీలు. బడేఁగావ్‌ను సిద్దోజి మహారాజు (గోవిందరాజుల సుబ్బారావు) పాలిస్తుంటాడు. అతని భార్య మహారాణి రుక్కూబాయి (కన్నాంబ). వారికి సంతానం లేదు. అన్నగారి కుమారులు సోమోజి (సిహెచ్.నారాయణరావు) సుబంధి (జి.నారాయణరావు), ఫిరోజి (అక్కినేని)లను పెంచి పెద్దచేస్తాడు. వారి పట్ల రుక్కుబాయి ద్వేషం పెంచుకొని, భర్త మనసులో విష బీజాలు నాటుతుంది. దానివలన సిద్దోజి, అన్న కుమారులను రాజ్యం నుంచి, పంపివేసి ముగ్గురికి 2 ఊళ్ళను ‘పత్తికోట’, ‘ధరణికోట’ల అధికారం ఇస్తాడు. వారి మేనకోడలు రఘుబాయి (టి.జి.కమలాదేవి), ఫిరోజి ప్రేమించుకుంటారు. రుక్కుబాయి వారిని విడదీయాలని, తన తమ్ముడు తిమ్మోజి (కస్తూరి శివరాం)తో ఆమెకు వివాహం చేయాలనుకుంటుంది. అన్నదమ్ములు ముగ్గురిని కోటకు పిలిపించి, సిద్దోజి వారిని ఖైదుచేసి, తాను ధరణికోటపై దండెత్తి, దాన్ని తగలబెడతాడు. ఒంటరిగా వున్న సోమోజి భార్య అంశుబాయి (కుమారి) మామగారిని ఎదిరించి ఓడిస్తుంది. అన్నదమ్ములు తప్పించుకుని వచ్చి, నిలువ నీడలేక, ఒక గొల్ల ఇంటిలో తల దాచుకుంటారు. ఎల్లమ్మదేవి గుడిలో పూర్వీకులు దాచిన నిధిని ఫిరోజి సాహసంలో సాధిస్తాడు. సిద్దోజి కుట్రతో మంత్రాల రామిగాడితో సోమోజిని చంపిస్తాడు. భర్త చావుకు ప్రతీకారం తీర్చుకోవాలనుకున్న అంశుబాయి దానికోసం మరుదులను పంపుతుంది. ఆమె కుమారుడు పెద్దమరిది సుబంధి, రాజ భటులకు చిక్కుతారు. ఫిరోజి మరో సంస్థానానికి రాజవుతాడు. సుబంధిని, మనవడిని బలిచేయబోయిన మహారాజుకి ఒకవైపు అంశుబాయి ప్రజాసైన్యంతో, మరోవైపు ఫిరోజి తన సైన్యంతో వచ్చి వారి కాపాడడం, సిద్దోజికి, అంశుబాయికి మధ్య పోరులో, సిద్దోజి మరణించగా, ప్రాణత్యాగం చేసుకోబోయిన రుక్కుబాయిని తమ పెద్ద దిక్కుగా వుండమని, అందరూ కోరటం, ఆమెలో మార్పు వచ్చి, రఘుబాయిని, ఫిరోజి చేతిలో పెట్టటం, అందరూ ఆనందించటం చిత్రం ముగుస్తుంది .
గర్భగుడి
లోకం లోని ఉత్తమ ద్రవ్యాలతో నిండిన గర్భ పాత్రను విధి విధానంతో దేవాలయంలో ప్రధాన మందిర ద్వారానికి దక్షిణ గోడలో పట్టికాది స్థానంలో నిక్షేపిస్తారు. కాబట్టి దాన్ని గర్భాలయం లేదా గర్భగుడి అంటారు.
శ్రీ వైకుంఠం నుండి లక్ష్మీ దేవిని వెతుకుతూ వచ్చిన శ్రీనివాసుడు ఇక్కడ అద్భుత సాలగ్రామ శిలలో స్వయం వ్యక్త మూర్తిగా ఆవిర్భవించి ఆరాధింప బడుతున్నాడు.
అవతారం
అవతారం అనగా దిగుట, పైనుండి క్రిందికి వచ్చుట. దేవుడు మనుష్యాది రూపాలను ఎత్తటం అవతారమంటారు. దేవుడు అవతారమెత్తడం అనగా పైనుండు దేవుడు లోక క్షేమము కొరకు భూలోకం వచ్చెనని అర్ధం.
ప్రపంచమందు అధర్మం ఎక్కువైనపుడు చెడ్డవాళ్లను శిక్షించటానికి, మంచి వాళ్లని రక్షించటానికి భగవంతుడు పశుపక్షిమనుష్యాది రూపాలలో భూమిపైన అవతరించునని అనేక మతాలవారి నమ్మకం. విష్ణువు మత్స్యకూర్మాది అవతారాలు ఎత్తెనని హిందువులు, పరమ విజ్ఞానము బుద్ధుడుగానూ, బోధిసత్వులుగానూ అవతారమెత్తిందని బౌద్ధులు భావిస్తారు
ఈ కల్పనలన్నింటికీ దేవుడు మానవులకు ఉపకారము చేయాలంటే భౌతిక రూపం ధరించడం అవసరం అన్న కల్పన ఆధారం. ప్రజలు అనేక విధాల ఆపదలు వచ్చినప్పుడు భగవంతుండు వారి ఆపదలను తొలగించుటకు భౌతికరూపం ధరించుననే నమ్మకం అవతారకల్పనకు మూలాధారం. ప్రజలకు దుష్టులచే ఆపద కలిగినప్పుడు ఇంద్రాది దేవతలు విష్ణువు వద్దకు వెళ్ళి మొరపెట్టుకోవటం. ఆయన వాళ్లకు అభయమిచ్చి పంపటం, సరైన సమయం చూసుకొని భౌతిక రూపంలో భూమిపై అవతరించి దుష్టశిక్షణ చేయటం చాలామటుకు అవతారకథల ప్రధాన ఇతివృత్తం.
అవతారాలు కేవలం త్రిమూర్తులకు, ఆదిదేవతలకే పరిమితం కాలేదు. దేవతలు, రాక్షసులు, యక్షులు, అప్సరసలు, చివరకు మానవులు కూడా అవతారమెత్తవచ్చు.
అంకంపల్లి (నవీపేట్ మండలం)
అంకంపల్లి, తెలంగాణ రాష్ట్రం, నిజామాబాద్ జిల్లా, నవీపేట్ మండలంలోని గ్రామం.
గ్రామం యొక్క జనగణన లొకేషన్ కోడ్ 570702.
అంకంపల్లిలో భూ వినియోగం కింది విధంగా ఉంది:
అంకంపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
జలపవారి గూడెం
జలపవారి గూడె, పశ్చిమ గోదావరి జిల్లా, కామవరపుకోట మండలానికి చెందిన గ్రామము.. ఈ గ్రామము.